חוק התקשורת (בזק ושידורים) (תיקון מס' 66), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2687, עמ' 139, 2018-02-06T00:00:00+02:00
החוק התקבל בקריאה השנייה והשלישית ביום כ' בשבט התשע"ח (5 בפברואר 2018) (להלן – החוק), והוא מתקן את סעיף 30א לחוק התקשורת (בזק ושידורים), התשמ"ב–1982, שעניינו שיגור דבר פרסומת באמצעות מתקן בזק. 
החוק קובע כי עם סיומה של עסקה בין מפרסם ובין נמען לרכישה של טובין באופן מתמשך, ייחשב הצרכן כמי שנתן הודעת סירוב, לרבות אם ההתקשרות הסתיימה בשל הודעת ביטול שמסר הנמען. קרי, עם סיום העסקה כאמור, המפרסם יהיה מנוע מלשלוח דברי פרסומת לנמען, מבלי שהנמען יידרש להודיע למפרסם על סירובו לקבל ממנו דברי פרסומת.